  Майя Бывальцева Тулыс бусыын ужъёс кутскем дырысен Удмуртиын муш вордон удысэз нимаз чакласа возё. Валтӥсез ужпум – кылем арын луэм югдурез алон, куке бусыосын пестицидъёс пазямен сэрен трос мушъёс бырыны шедизы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Удмуртиысь кивалтэтлэн тӧрезлэн воштӥсез – гурт возёсъя но сиён-юонъя министр Ольга Абрамова верамъя, та дыре мушъёс бырон пумысен вазиськонъёс одӥг-ог гинэ вуизы. Котькуд вазиськонэз нимысьтыз эскериськом, ӧнерчиос вазиськон учырез эскерыны муш бакчаосы потало. Кылсярысь, одӥгаз учырын, Шаркан ёросын, агротехнологиез тӥян пусъемын – киземъёсты тазатон ужъёсты нуназе ортчытэмын. Биоматериалъёс эскерыны басьтэмын. <…> Бадӟым инты басьтэ мушкасьёслэсь но гурт возёсъёслэсь кусыпъёссэс тупатон. Сотэк ужпумез сэрттыны-пертчыны ум быгатэ Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министр2020-тӥ арын Удмуртиын муш вордӥсьёслэсь лыдметсэс кылдытӥзы, со министерстволэн нимлыко сайтаз интыямын. Оштолэзе вань ёросъёсы гурт возёсъёслэсь но мушкасьёслэсь кусыпъёссэс тупатон ужпумъя кылкутӥсьёсты юнматыны ӵектонэн гожтэтъёс келязы. Сарапул ёросысь «Прикамье» огазеяськонэн артэ «Юньга» муш бакча ужа. Солэн кивалтӥсез Юрий Исаенко верамъя, туэ соос мушкасьёслы азьвыл ик веразы, ку соос трос аръем турынъёссэс ядо суретъёсын пазялозы. Ёросамы гурт поселениослэн тӧроосынызы огъя чат кылдытэмын, ми ивортӥмы, ку, кыӵе суретъёсын но кыӵе интыын тазатон ужъёс чакламын. Мӧль бичась мушъёслы изъян ваёнтэм вылысь, ужъёс будосъёслэн сяська мульызы кылдон вакытэ но уйёсы гинэ ортчытэмын вал Юрий Исаенко, Сарапул ёросысь «Прикамье» огазеяськонлэн кивалтӥсезУлосвыл министерство мушкасьёс понна ватсаса индылон дасяз. Муш семья висьыны кутскиз яке быриз ке, со сярысь ветеринаръёслы верано. Ӧнерчи мушъёсты эскерыны, висисьёссэ шараяны но висёнлэсь мугзэ тодыны, чер вӧлмон кышкытлыкез валаны но пробаос басьтыны кулэ кулэ. Жаляса верано, элькунысь куд-ог мушкасьёслэн муш бакчаоссэс шарае поттэмзы, тазалыкъя паспорт басьтэмзы уг поты. Соин ик кылдэм югдурез шонер дунъяны, муш бакчаысь азьвыл югдурез валаны туж секыт Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрСолэн верамезъя, Удмуртиын Камбарка ёрос гинэ вань муш бакчаослы паспортъёс басьтӥз. Вавож ёросын 22 процентэз, Дэри но Грак ёросъёсын 20 процентэз но Яр ёросын 19 процентэз пасекаос паспортъёс лэсьтӥзы. Нош элькунъя шоро-куспо лыдпус 9,5 процент гинэ луэ. Та ужен одно ик вырыны кулэ, со муш вордон удысын одӥгез валтӥсез курон, пусйиз Ольга Абрамова. Тодэ вайытом, кылем арын Удмуртиын мушъёс быремен валче ыштонъёс 1 миллион 500 сюрс манет луизы. Тегъёс: Ижкар Удмуртия гуртвозёс гуртвозёсъяминистерство ОльгаАбрамова мушкась  